Oficiali români de top, printre care guvernatorul BNR Mugur Isărescu, fiecare aflat în campanie de dobândire a unor noi și fără număr de mandate, au redeschis tema Tezaurului României de la Moscova.
Această Sesizare adresată Parlamentului European și CE nu poate fi primită decât ca încă un derapaj major al luptei politicienilor români pe frontul propagandei.
Tezaurul României de la Moscova , în fapt nerecuperat, a fost dat în custodie oficialităților rusești în baza unor documente. La fel, tot ceea ce a fost returnat în perioada interbelică și ulterior s-a făcut sub un inventar strict.
A pune în dezbaterea Parlamentului European acest jaf operat de Rusia prin toate componentele evoluțiile orânduirii sale nu este doar o greșeală dar și un consumator de timp fraudulos al chestiunilor pe care instituțiile europene sunt capabile și competente să le rezolve.
Comisia UE și Parlamentul nu au fost până în prezent în capacitate să admită România în Spațiul Schengen. Or, aducerea pe ordinea de zi a a teribilei fraude privind tezaurul nostru fără a preciza o acțiune extinsă în justiție arată că unii oficiali români sunt în mod vădit incompetenți să reprezinte țara în forul european.
Pornind de la datele inventarului prin care s-a derulat predarea-primirea tezaurului, România poate deschide o acțiune în recuperarea acestuia, la o instanță internațională, cu despăgubire față de imensul prejudiciu.
O nouă informare publică cu privire la fostul tezaur al României, fie aceasta făcută forului european, nu arată decât amănuntul că pentru europarlamentarii români justiția și dreptul internațional sunt inexistente.